Document ID: 31998D0510

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1998 για την τροποποίηση της απόφασης 97/778/ΕΚ προκειμένου να ενημερωθεί ο κατάλογος των συνοριακών σταθμών ελέγχου που είναι εγκεκριμένοι για τη διενέργεια κτηνιατρικών ελέγχων [κοινοποιηθείσα υπό τον αριθμό Ε(1998) 2417] (Κείμενο που παρουσιάζει ενδιαφέρον για τον ΕΟΧ) (98/510/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 9 παράγραφος 4,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 6 παράγραφος 4,
Εκτιμώντας:
ότι στην απόφαση 97/778/ΕΚ της Επιτροπής (4), όπως τροποποιήθηκε τελευταία από την απόφαση 98/166/ΕΚ (5), καθορίζεται ο κατάλογος των συνοριακών σταθμών ελέγχου που είναι εγκεκριμένοι για τη διενέργεια κτηνιατρικών ελέγχων σε ζώντα ζώα και ζωικά προϊόντα προελεύσεως τρίτων χωρών 7
ότι για λόγους που οφείλονται στη χρησιμοποίηση της πληροφορικής γαι την τήρηση βάσεων δεδομένων, είναι σκόπιμο να επενεξετασθεί η παρουσίαση του καταλόγου των συνοριακών σταθμών ελέγχου 7
ότι πρέπει να ενημερωθεί ο κατάλογος για τη Γερμανία, την Ιταλία, το Ηνωμένο Βασίλειο και την Αυστρία, προσθέτοντας ιδίως για το προαναφερόμενο κράτος μέλος το συνοριακό σταθμό ελέγχου του Heilegenkreuz 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/778/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 29 Ιουλίου 1998.

Labels: 3
17
5
6